Lès 4: Profetanan di tèstamènt Nobo.
A. Hesus, e profeta di mas grandi.
1. Ki testimonio inspirá e outor di e buki di Hebreonan a duna tokante Hesus? Hebreonan 1:1-3
2. Lesa e profesia di Moises registrá den Deuteronomio 18:15. Den ki maneranan Hesus tabata meskos ku profeta Moises, i den ki maneranan E tabata diferente? ( 1 Pedro 2:21-24 , Juan 6:38)
3. Kon Hesus a deskribí Su mishon komo un kumplimentu di profesia? Lukas 4:18-19 (sitando
Isaias 61:1-2)
4. Kon kompleto e ministerio profétiko di Hesus tabata? Juan 17:4
5. Kua profesianan di Hesus ta masha relevante pa nos bida awe? Juan 14:1-3, Juan 5:28-29,Echonan 1:8, etc.
B. Apòstelnan i Profetanan di Tèstamènt Nobo.
1. E títulonan apòstel i profeta ta sinónimo? Tur apòstel tabata profeta, i tur profeta di Tèstamènt Nobo tabata apòstel?
2. Kual apòstelnan tambe tabata profeta?
3. Kua apòstelnan a skirbi bukinan di Tèstamènt Nobo? (Mateo, Juan, Pedro, Pablo)
4. Duna algun ehèmpel di profetanan di Tèstamènt Nobo ku no tabata un di e diesdos apòstelnan.(Juan Boutista, Ana, Dr. Lukas, Marko, Hudas, Silas, 4 yu muhé di Felipe e diákono,etc.)
5. Kiko tabata e funshon di apòstelnan i profetanan di Tèstamènt Nobo? Echonan 1:8,21-26,15:32,Efesionan 2:19-20, 3:1-5, 4:11-16
C. Profetanan falsu den e iglesia kristian di promé.
1. Ki spièrtamentu tokante profetanan falsu Hesus a duna den Su Sermon Riba Seru? Mateo 7:15.
2. Kua profeta falsu a oponé Pablo ku Barnabas riba e isla di Chipre? Echonan 13:4-8
3. Kon Apòstel Pablo a reakshoná riba e profeta falsu aki? Echonan 13:9-12
4. Ken tabata e poder ku tabata obra tras di e profeta falsu aki? Echonan13:9 (yu di diabel), Huan 8:44
5. Ki spièrtamentu Apòstel Pedro a duna tokante profetanan falsu? 2 Pedro 2:1-3
6. Dikon Apòstel Pedro a ofresé un kondenashon asina fuerte di profetanan falsu den 2 Pedro 2:17? (wak Lukas 17:1-2)
D. Profetanan falsu den e último dianan.
1. Ki profesia Hesus a duna tokante profetanan falsu den e último dianan di historia di tera?
2. Mateo 24:24
3. Ki señal i milagernan grandi profetanan falsu ta hasiendo awe ku ta for di armonia ku e palabra inspirá di Dios?
4. Kon nos por evitá di laga profetanan falsu gaña nos?
